Az osztatlan közös tulajdon elbirtoklásáról akkor
beszélhetünk, ha az elbirtokolt ingatlant egy tulajdonos gondozta folyamatosan
és legalább 15 éven keresztül. Ebben az esetben az ingatlan hivatalosan is
átkerül az elbirtokló tulajdonába, ezt a tényt be is kell jegyeztetni. Gyakran
előfordul, hogy az ingatlannal korábban nem foglalkozó tulajdonosok nem adják
át önként a tulajdonjogukat, ilyenkor polgári peres eljárásban kell bizonyítani
a 15 év folyamatos gondozást. Fontos, hogy az elbirtoklás nem lehet alattomos,
erőszakos vagy bűncselekménnyel összefüggő, illetve az elbirtokló félnek a
tulajdonosi szerep szerint kell viselkedni a 15 év időtartama alatt (tehát
állnia kell a fenntartással kapcsolatos költségeket stb.).